Hvis du har mistanke om, at dine tagplader har asbest i sig, så kan du godt selv kontrollere det. Alle tagplader har et produktionsnummer, der er trykket på pladen. Det nummer er tal og nogle gange bogstaver. Hvis det første tal er 4 eller 5, så kan du være sikker på, at tagpladen ikke indeholder asbest. Hvis det første tal er 0 eller 1, så er pladen asbestholdig og skal behandles efter skrappe forholdsregler.
Som nævnt har eternit en estimeret levetid på 40-60 år, hvorfor der stadig findes gamle asbestholdige tage.
Hvis du stadig er i tvivl, eller ikke selv har mod på at tjekke, så kan du altid få et gratis tagtjek. Ved et gratis tagtjek bliver taget undersøgt, og du vil få et overblik over tagets stand, eventuelle skader, og den bedste løsning for at udskifte taget.
Hvis du skal have lavet ovenlysvindue, repareret skorsten eller lignende, så er det også vigtigt, at du ved, om taget er asbestholdigt. I så fald skal du kontakte en professionel og følge de regler, der er på området.